
"Tanuljon meg minden gyermek úszni" Úszásoktatási metodikák összehasonlító elemzése a mindennapos testnevelés keretein belül

Kulcsszavak: úszásoktatás, tanítás, metodikák, gyerekek, tanulás,
Bevezetés: Vizes sportágak képviselőjeként, s testnevelő szakos hallgatóként testközelből tapasztalhattam meg különböző úszásoktatási metodikákat, ezért is keltette fel a figyelmemet a „Tanuljon meg minden gyermek úszni!” c. program. A szintén pár éve bevezetett mindennapos testnevelés keretei, egy kicsit közelebb hozta ezt az elképzelést, hiszen e keretek lehetőséget nyújtanak az úszásoktatás létrejöttéhez. A vizsgálatom során a mindennapos testnevelésen belüli úszásoktatási lehetőségek, metodikák összehasonlításával foglalkozom, kiderítve hogy lehetne a leghatékonyabban megfelelő időkereteken belül megtanítani a fiatalokat eme nemes sport elsajátításához.

Célkitűzés: Célom kideríteni, hogy pontosan hol, milyen körülmények közt vesznek részt a diákok az úszásoktatáson, kik tanítják őket (szakemberek, testnevelő tanárok), milyen metodikát alkalmazva sajátítják el egy, a tantervben meghatározott időkereten belül az úszást. Megtudni, hogy egy megyeszékhelyen, hány iskola tud szervezett kereteken belül lehetőséget nyújtani a diákoknak az úszás elsajátításához, és esetleg valóban megvalósítható-e, hogy Magyarországon minden gyerek meg tanuljon úszni?

Módszerek: A kutatás szakértői mintavétellel történt. Kisiskolások úszásszintjének felmérését végeztem el, emellett a résztvevők véleményére is kíváncsi voltam, ezáltal kérdőívezést is végrehajtottam. A kapott eredményeket táblázatokban és diagramokban ábrázoltam.

Eredmények: A felmérések alapján megmondható, hogy hány óra szükséges, lenne ideális a gyerekek számára az úszástudás elsajátításához. Kik, hogyan szervezik, tanítják az iskolásokat úszásra. Megtudhatjuk, hogy a gyerekek mennyire élvezik-e avagy sem az úszást, mely úszásnemeket, vízhez szoktató módszereket részesítik előnyben.



